section_heading: Povijest
paragraph_text: Usprkos vodenoj stihiji koja je prošla vrlo napučenim područjima velikoga grada nije izazvala ozbiljniju paniku stanovništva i usprkos njenoj snazi nije bilo mnogo ljudskih žrtava. Stanovnici su već tijekom poplave, a posebno nakon povlačenja vode pristupili čišćenju i obnovi pogođenih područja. Poplavu su svojim fotoaparatima zabilježili hrvatski fotografski majstori Zvonimir Grčman, Jerko Bilać, Alojz Boršić, Ivan Grgić, Vladko Lozić, Ivan Medar, Drago Rendulić, Šime Radovčić i Josip Vranić<ref>Culturenet.hr Zdenko Kuzmić: ''Poplava u Zagrebu 1964. - 2004.'' (pristupljeno 27. veljače 2018.)